Broj: 01/23-02-2108/24-9

Datum: 22. 10. 2024. godine

**Z A P I S N I K**

***sa zajedničkog sastanka Odbora za zdravstvo Predstavničkog doma i Udruženja inovativnih proizvođača lijekova u BiH, održanog 22.10.2024. godine***

Sastanak je počeo sa radom u 10:00 sati.

Na zajedničkom sastanku predsjedavala je Amra Junuzović- Kaljić, zamjenica predsjednika Odbora, a od prisutnih članova i članica Odbora bili su prisutni: Kristina Šimović, Hajrudin Kozarević, Safet Omerović, Mara Đukić i Begajeta Čaušević. Opravdano su izostali: Goran Opsenica (predsjednik Odbora), Ivan Boban, Jasmina Biščević- Tokić, Dajana Čolić i Maja Uremović, član/ice Odbora.

Ispred Udruženja inovativnih proizvođača lijekova u BiH bili su prisutni: Ana Petrović, Amra Pešto, Goran Tahirović i Emina Budimlić, kao i Sanja Čustović, predstavnica Federalnog ministarstva zdravstva.

Upoznali su Odbor da je Udruženje inovativnih proizvođača lijekova u BiH osnovano je 2014. godine, te da okuplja  najznačajnije svjetske proizvođače inovativnih lijekova prisutnih u  BiH: **AbbVie,  Bayer, Boehringer Ingelheim, Eli Lilly, Novartis, Novo Nordisk, MSD, Hoffman La Roche, Pfizer i Takedu** s ciljem da što prije budu dostupni najnoviji/inovativni  lijekovi i terapije pacijentima u cijeloj Bosni i Hercegovini. Udruženje je od 2018. godine član Europske asocijacije inovativnih proizvođača lijekova i asocijacija (EFPIA) i postali su partneri Delegacije EU u BiH. Njihova aktivnost je usmjerena na kreiranje kvalitetnih partnerskih odnosa sa bitnim državnim institucijama, a u cilju unaprjeđenja zdravstvenih politika i dostupnosti inovativnih lijekova  i transparentnosti procedura.

Istaknut je problem liste čekanja pacijenata na uvođenje pravo na lijek, koji se dešava zbog nedovoljnih finansijskih sredstava kojima Zavod zdravstvenog osiguranja i reosiguranja raspolaže za potrebe finansiraja lijekova sa liste Fonda solidarnosti. Zbog toga je ograničena mogućnost proširenja liste lijekova. Na sastanku su razmijenjenja iskustva i predloženo je da u narednom periodu Udruženja dostavi prijedloge za izmjenu zakona u sistemu zdravstva kako bi se pronašla odgovarajuća sistemska rješenja koja će omogućiti nesmetano finansiranje Fonda solidarnosti i poboljšanje integriteta i transparentnosti u zdravstvenim sistemima u BiH.

SEKRETAR ODBORAZAMJENICA PREDSJEDNIKA ODBORA

 Habiba Zukić Amra Junuzović- Kaljić, s.r.